kardosdrur/scandi-wiki huggingface dataset:
Sygehus Lillebælt

Sygehus Lillebælt (SLB) er den nye betegnelse for sygehusene i Middelfart, Kolding og Vejle efter sammenslutningen i 2008. Sygehuset består samlet set af ca. 5.000 ansatte og har et optageområde på over 300.000 indbyggere, hvilket gør sygehusenheden til den næststørste i Region Syddanmark. 

Sygehusledelsen pr. 1.7.2020 udgøres af administrerende sygehusdirektør Christian Sauvr, lægefaglig direktør Thomas Larsen og sygeplejefaglig direktør Hanne Andersen.

Kolding Sygehus SLB betragtes som akutsygehuset og modtager størstedelen af de akutte patienter. Kolding Sygehus indeholder bl.a. en stor fælles specialiseret intern medicinsk afdeling, kardiologisk afdeling, organkirurgisk afdeling, ortopædkirurgisk afdeling, neurologisk afdeling, gynækologisk og obstetrisk afdeling, pædiatrisk afdeling, radiologisk afdeling og en større intensiv afdeling.

Vejle Sygehus SLB har hovedparten af alle de elektive sygehusbesøg på Sygehus Lillebælt. Her findes medicinsk afdeling, kardiologisk afdeling, onkologisk afdeling, hæmatologisk afdeling, oftalmologisk afdeling, øre-næse-hals afdeling, urinvejskirurgisk afdeling, nuklearmedicinsk afdeling, mikrobiologisk afdeling og psykiatrisk afdeling. Vejle Sygehus SLB har flere gange modtaget prisen som Danmarks bedste mellemstore sygehus. Prisen bliver uddelt på baggrund af en række forskellige kvalitetsparametre, databaseregistreringer samt patienttilfredshedsopgørelser. Sygehuset har særligt udmærket sig indenfor behandlingsområderne voksendiabetes, røntgenundersøgelse af hjertets kranspulsårer, brystkræft, lungekræft, rekonstruktion af korsbånd, screening for livmoderhalskræft og testikelkræft. 

Middelfart Sygehus SLB indeholder en større rygmedicinsk og -kirurgisk afdeling, røntgenafdeling og retspsykiatrien.

Sygehusapotek Fredericia og Kolding Sygehuse er det sygehusapotek, som er tilknyttet de fynske sygehuse.

Kilder og henvisninger

Sygehuse i Region Syddanmark
Bramdrup Kirke

Bramdrup Kirke ligger nord for Kolding i Bramdrupdam, og er bygget i enkel, romansk stil. Der er næsten ingen udsmykning udvendig, og fundamentet er lavet af tilhuggede granitsten.

Hvornår kirken er blevet rejst, vides ikke med sikkerhed, I kirkeprotokollerne er der i 1862 skrevet: "Man ved ej, hvornår kirken blev bygget. Ingen kender noget til dens oprindelige tilblivelse, antagelig fra 1100-tallet."

Da den er opført i fint tilhuggede granitsten, og derfor er den formodentlig bygget i 1100-tallet eller 1200-tallet og ombygget i 1880.Gennem tiden var kirken blevet meget forfalden, og man besluttede at rive skib,kor og apsis ned. Ombygnigen startede i foråret 1880, og på den første søndag i advent kunne kirken indvies af biskop Carl Frederik Balslev.

På kirkegården har borgerne i Bramdrup opsat et mindesmærke for de faldne soldater i Slaget ved Kolding.

Eksterne kilder og henvisninger 
 Bramdrup Kirke hos KortTilKirken.dk

Kirker i Kolding Kommune
Kirker i Haderslev Stift
Kirker i Vejle Amt
Bygninger, konstruktioner og anlæg i Kolding
Hans Lauge

Hans Lauge Petersen er tidligere sportschef i Vejle Boldklub Elitefodbold A/S.

Profil 
Hans Lauge har forfattet flere bøger, herunder en bog dedikeret til sin datter, som mistede livet i en busulykke på Bali i slutningen af 1990'erne. Dette tab forklarer måske noget af tilbageholdenheden i hans mest anvendte replik, når talen falder på fodbold: "Fodbold er verdens vigtigste biting". Samtidig er Hans Lauge dog en mand med mange talenter og interesser.  

Hans Lauge har mange års erfaring inden for strategi og ledelse, og indsigten i fodbold er dokumenteret med DBUs elitetræneruddannelse samt flere års virke som DBU-instruktør. 

I 2004 var Hans Lauge en central person i en gruppe af lokale erhversfolk m.fl., der sammen med Vejle Boldklub udarbejdede en 4-punkts plan, der skulle rekonstruere klubbens økonomi og organisation samt sørge for oprykning til SAS Ligaen og etableringen af et moderne stadion i Nørreskoven på nordsiden af Vejle Fjord.

Hans Lauge har fungeret som mental coach samt træner for en række hold i Vejle Boldklub.

Kildehenvisning 

 Vejle Boldklub

Tjek fødselsår
Ledere i Vejle Boldklub
Lasse Christensen

Lasse Christensen (født 8. februar 1951) har siden 1. februar 2005 været talentchef i Vejle Boldklub Elitefodbold A/S og leder af klubbens fodboldakademi i Nigeria.

Som talentchef er det Lasse Christensens opgave at få klubbens talentarbejde tilbage til tidligere tiders høje niveau. I 2008 rykkede både VB's juniorer og ynglinge op i de bedste ungdomsligaer efter et par års fravær, hvilket var en erklæret målsætning, da Lasse Christensen tiltrådte i klubben. Klubben har desuden etableret et fodboldakademi i Nigeria , som Lasse Christensen er sportsligt ansvarlig for.

Lasse Christensen har tidligere været en vigtig faktor i opbygningen af talentarbejdet i FC Midtjylland, samt været tilknyttet FC Midtjyllands superligahold som assisterende træner.

I en periode var Lasse Christensen konstitueret sportschef i Vejle Boldklub og fra 2004-2005 indgik han i et trænerteam for klubbens førstehold sammen med Jesper Søgaard – en opgave han fik igen d. 17. marts 2009, hvor han i samarbejde med Ole Schwennesen blev indsat som midlertidig cheftræner i Vejle Boldklub i forårssæsonen i Superligaen efter fyring af klubbens hidtidige cheftræner Ove Christensen.

Kilder 
 Vejle Boldklub

Fodboldledere fra Danmark
Ledere i Vejle Boldklub
Jesper Søgaard

Jesper Søgaard (født 22. februar 1976) er en tidligere dansk, professionel fodboldspiller fra Vejle Boldklub.

På banen 

Jesper Søgaard var i midten af 1990'erne en del af Ole Fritsens talentfulde trup, der sikrede Vejle Boldklub en genopstandelse i dansk topfodbold i form af oprykning til Superligaen, sølvmedaljer i 1996/1997-sæsonen og to  UEFA Cup-deltagelser. 

Thomas Gravesen, Peter Graulund, Alex Nørlund, Kaspar Dalgas og Jesper Søgaard var med i et kuld talentfulde spillere, der havde spillet sammen i Vejle siden ungdomsårene. Her udmærkede Jesper Søgaard sig som et lysende talent med en glimrende spilforståelse og især en sublim teknik. Da Vejle Boldklub spillede UEFA Cup mod spanske Real Betis i 1998, var Søgaard den eneste på det danske hold, der kunne matche spaniernes høje tekniske niveau og skudkraft.

Da Vejle Boldklub ramte en økonomisk og sportslig krise i slutningen af 1990'erne, skiftede Jesper Søgaard til FC Midtjylland. Her løb han imidlertid ind i en alvorlig skade, der satte et alt for tidligt punktum for en ellers lovende karriere.

Uden for banen 

Jesper Søgaard har taget DBU's A-licens-uddannelse og var fra 1. maj 2009 til 1. juni 2010 ansat som trænerassistent for Mats Gren i Vejle Boldklub Elitefodbold A/S.

Tidligere har Søgaard været U/19-træner i Vejle Boldklub, hvor han sammen med talentchef Lasse Christensen bidrog til at skabe et topmoderne træningsmiljø for ungdomsspillerne.

Eksterne Henvisninger 

 Vejle Boldklub 
 Det danske landhold fra 1908 til nu 

Fodboldspillere fra Danmark
Fodboldspillere fra Vejle Boldklub
Jorge del Castillo

Jorge Alfonso Alejandro del Castillo Gálvez (født 2. juli 1950 i Lima) er en peruviansk advokat og politiker. Han var premierminister i Peru fra 2006 til 2008.

Perus premierministre
Newfane (Vermont)

Newfane er en amerikansk by og administrativt centrum for det amerikanske county Windham County, i staten Vermont. I 2000 havde byen et indbyggertal på .

Ekstern henvisning 
 Newfanes hjemmeside (engelsk)

Byer i Vermont
Burlington (Vermont)

Burlington er en amerikansk by og administrativt centrum i det amerikanske county Chittenden County, i staten Vermont. I 2003 havde byen et indbyggertal på . I Metropolitan Statistical Area, som udgør de tre amtskommuner (Ch., Franklin County i nord, Grand Isle County i nordvest grænsende til New York) i det nordvestligste Vermont, bor der over 200.000 mennesker.

Referencer

Ekstern henvisning 

 Burlingtons hjemmeside (engelsk) 

Byer i Vermont
Alianza Popular Revolucionaria Americana

Alianza Popular Revolucionaria Americana (APRA) er et peruviansk venstrefløjs- socialdemokratisk parti.

Politiske partier i Peru
Perus præsidenter

Perus præsident, officielt Republikkens præsident (Presidente de la República) er Perus statsoverhoved. Præsidentens periode varer i fem år, og præsidenten kan ikke vælges for en anden periode.

Liste over præsidenter

Referencer 

 
Lister over præsidenter
Fusionskøkken

Fusionsmad er mad fremstillet af utraditionelle kombinationer fødevarer og/eller kogekunster fra forskellige lande. Fusionskøkken betegner denne eksperimenterende retning inden for kogekunsten.

Fusionskøkken er opstået som nyt ord på dansk i 1997 afledt af den engelske betegnelse fusion cuisine.

En reaktion på fusionskøkkenet er en ny mode, hvor simple retter med lokalt dyrkede råvarer er i fokus.

Referencer

Eksterne henvisninger 

Madlavning
Køkken
Kyros den yngre

Kyros den Yngre (persisk: کوروش (Kurush); græsk: Κύρος (Kyros); død 401 f.Kr.) var en persisk prins og hærfører. Han var søn af kong Dareios 2. og lillebror til Artaxerxes 2. Efter faderens død i 404 f.Kr. efterfulgte Artaxerxes ham som storkonge, men Kyros gjorde oprør og skaffede en hær af græske lejesoldater, som han førte mod sin bror for selv at blive konge. Oprøret slog imidlertid fejl, og Kyros blev dræbt i et slag mod Artaxerxes i 401 f.Kr.

Den græske historiker Xenophons værk Anabasis er hovedkilden til vores viden om Kyros' oprør og hans felttog med de græske soldater samt deres tilbagetog efter hans død. Desuden omtales felttoget af Ktesias og Plutarch.

Personer i antikken
Tjek fødsels- og dødsår
Persere
Regnskoven i Amazonas

Regnskoven i Amazonas er verdens største regnskov og ligger i Sydamerika. Området er på 6.9 millioner km² og udgør over halvdelen af jordens tilbageværende regnskovsområder. Skoven dækker områder i 9 forskellige lande (Brasilien, Colombia, Peru, Venezuela, Ecuador, Bolivia, Guyana, Surinam og Fransk Guyana) og har givet navn til delstater eller provinser i 4 af disse lande.

Amazonas har gennem mange år været udsat for afbrænding for at skabe landbrugsjord, og i august 2019  var der usædvanligt mange brande, hvilket gav anledning til protester fra hele verden. 

Et område på 208.599,87 km² blev i 2001 udpeget til biosfærereservat under UNESCO

Se også 

 Skovbrandene i Amazonas 2019

Referencer

Eksterne henvisninger 
Amazonas – verdens største regnskov  på heleverdeniskole.dk
Amazonas-regnskoven trues af tømmer- og kødindustrien – og klimaet betaler prisen 12. oktober 2018 | greenpeace.org 
Amazonas på wwf.dk

Sydamerikas geografi
biosfærereservater under UNESCO
Altiplano

Altiplano er et geografisk område i Andesbjergene i det vestlige centrale Sydamerika. Navnet, som stammer fra spansk, betyder slet og ret højslette. Hovedparten af Altiplano ligger i Peru og Bolivia og de sydlige dele af området ligger i Chile og Argentina.

På Altiplano ligger flere byer, såsom Puno, Oruro, Potosí, Cuzco, El Alto og La Paz, Bolivias administrative hovedstad. Altiplano var hjemsten for flere præ-columbianske kulturer, herunder Tiwanaku og Inkariget. Spanien erobrede området i det 16. århundrede.

Højsletten er i vest og nordvest domineret af flere bjergmassiver, som eksempelvis Cordillera Real og Cordillera Central. Gennemsnitshøjden er omkring 3.750 moh, en anelse lavere end det Tibetanske Plateau. I modsætning til Tibet er ligger på Altiplano adskillige aktive vulkaner, såsom Ampato (6.288 m), Tutupaka (5.816 m), Parinacota (6.348 m), Guallatiri (6.071 m), Uturunku (6.008 m) og Licancabur (5.916 m).

Det nordøstige Altiplano er mere fugtigt end den sydvestlige del, der indeholder flere saltsøer, herunder Salar de Uyuni . Øst for Altiplano ligger den fugtige Amazonjungle

På grænsen mellem Bolivia og Peru ligger Titicacasøen, Sydamerikas største sø. På Altiplano ligger også Poopósøen.

Galleri

Noter

Eksterne links 

Perus geografi
Bolivias geografi
Chiles geografi
Andesbjergene
Højsletter
Huascarán

Huascarán eller Nevado Huascarán er et bjerg i Peru i Sydamerika som måler 6768 meter over havet. Det er det højeste bjerg i Peru og det fjerdehøjeste i Sydamerika. Det ligger i Huascarán nationalpark i Andes i regionen Ancash i det nordlige Peru. 

Huascarán er et bjergmassiv med tvillingtoppe; en nord og en sydtop. 

Bjerget er opkaldt efter den 13. Sapa Inka i Inkariget, Huáscar.

Opstigninger 
Den nordlige top har flest opstigninger. Et klatrehold med A. S. Peck, R. Taugwalder og G. zum Taugwald var de første som nåede nordtoppen den 2. september 1908, mens P. Borchers, W. Bernhard, H. Hoerlin, E. Hein og E. Schneider var de første på sydtoppen den 20. juli 1932.

I maj 1970 skete en naturkatastrofe ved Huascarán, da et sne- og stenskred udslettede byen Yungay med over 20.000 indbyggere. Skreddet blev udløst af et stort jordskælv, der medførte store ødelæggelser i det nordlige Peru.

Eksterne links 
 Webstedet Andeshandbook om Huascarán 
 Huascarán i Yungay, Peru 
 Ascenciones al Huascaran, Peru 

Perus geografi
Bjerge i Sydamerika
Andesbjergene
Bjergmassiver
Peter Neerup Buhl

Peter Neerup Buhl (født 4. marts 1968) er cand.mag., forfatter og debattør, specielt udi emnet indvandring. Han arbejder med oversættelse og tekstning.

Peter Neerup Buhl var ledelsesmedlem i Danskernes Parti 2015-2017, er mangeårigt medlem af Den Danske Forening og har skrevet i foreningens medlemsblad Danskeren siden 1989. Han var styrelsesmedlem i perioden 1993-2001. Han har været folketingskandidat samt kandidat til Borgerrepræsentationen for Fremskridtspartiet i 2001. Peter Neerup Buhl blev af Højesteret den 3. december 2003 dømt for overtrædelse af racismeparagraffen (straffelovens § 266 b) for at have krævet, at muslimer blev samlet i koncentrationslejre og udsendt af landet.

I perioden 1990-2011 var Buhl en flittig skribent i Tidehverv. Han har også skrevet biografier over kendte danskere: C.E. Frijs, H.J. Hansen, Gudmund Schütte og Thorkild Gravlund, desuden bl.a. bøgerne "Kampen mod grænserne", bind I-II (1998-1999), "Retssagen mod Islamlobbyen" (1999, sammen med Mogens Glistrup), "Grundtvig og nutidens kamp for Danmark" (2000), "Menneskerettigheder i konflikt" (2001), "Bag forskningens facade" (2005), ”Fædreland eller beboet område? 100 epistler mod Danmarks islamisering og for repatriering” (2011) og "Liberalfascismen - den sejrrige kulturmarxismes politiske udtryk" (2018).
Som amatørentomolog har Buhl skrevet omkring 150 artikler, bl.a. beskrivelser af ca. 1000 nye arter af snyltehvepse fra hele verden.

I perioden 2013-2015 var Buhl redaktør af internetavisen Nationaldemokraten.

I dag skriver han artikler for netmediet Frihedens Stemme, som har en stærk tilknytning til Stram Kurs . I februar 2021 blev han vicepartileder i dette parti.

Kilder og  henvisninger 

 En række citater
 Radio Holger
 Fra Nomos 
 Den Danske Forening
 Online interview med Peter Neerup Buhl om hans bog Fædreland eller beboet område? på Medie1.dk 2012.

Biografiforfattere fra Danmark
Debattører fra Danmark
Dansksprogede forfattere fra Danmark
Yavarí-floden

Yavarí-floden (spansk: Río Yavarí) er en 1.184 km biflod til Amazonfloden, beliggende i det østlige Peru og vestlige Brasilien. 

Floder i Peru
Mantaro-floden

Mantaro-floden (spansk: Río Mantaro) er en 724 km biflod til Amazonfloden, beliggende i det centrale Peru.

Floder i Peru
École Centrale de Lille

École Centrale de Lille er et fransk ingeniør-institut tilknyttet Groupe Centrale. 

Instituttet blev oprettet i 1854 (École des arts industriels et des mines de Lille) i 1872 (Institut industriel du Nord) og har i dag omkring 1300 studerende.

Internationalt samarbejde 
École Centrale de Lille-samarbejdsuniversiteter:

 Top Industrial Managers for Europe (TIME): Danmarks Tekniske Universitet (DTU), École Centrale de Lille

Eksterne henvisninger 

Uddannelsesinstitutioner i Frankrig
Tekniske universiteter
Perus premierministre

Peru har gennem tiden haft følgende premierministre (Presidente del Consejo de Ministros del Perú).

Listen er ikke komplet.

 
Lister over regeringsledere
United Buddy Bears

United Buddy Bears er en verdensomspændende kunstudstilling, som har vist 'de forenede bjørnevenner' for millioner af mennesker på fem kontinenter.

De 2 m høje Buddy Bears-skulpturer er dekoreret af kunstnere i hele verden, og med mottoet kunst og tolerance repræsenterer de ca. 150 af alle lande, der er med i FN. Der er generelt fri entré til udstillingerne.

Den berømte udstilling blev åbnet i Berlin i 2003 af skuespilleren sir Peter Ustinov og har siden gæstet Hongkong, Istanbul, Tokyo, Seoul, Sydney, Wien, Kairo, Jerusalem, Warszawa, Stuttgart, Pyongyang, Buenos Aires, Montevideo, Berlin, Astana, Helsinki, Sofia, Kuala Lumpur, New Delhi, Sankt Petersborg, Paris, Rio de Janeiro, Havana, Santiago de Chile, Penang, Riga, Guatemala City og Tierpark Berlin.

Bjørnene strækker forbenene i vejret for at symbolisere venskab og optimisme. De står pote i pote eller 'hånd i hånd' på bagbenene ved siden af hinanden og symboliserer, at alle mennesker i verden bør lære hinanden bedre at kende, så de kan leve mere fredfyldt sammen. For at gøre opmærksom på det internationale projekt om samhørighed blev bjørnene dekoreret af kunstnere fra 150 lande, som fik til opgave at gengive særlige kendetegn fra deres land, dets historie, befolkning, landskaber, økonomi og musik.

Bjørnenes opstilling ændres i hvert land, ikke kun efter lokale forhold, men også efter internationale: Det gør deres placering i rundkredsen politisk interessant. I Jerusalem blev de irakiske og iranske bjørne stillet på hver side af den israelske for at bringe budskab om tolerance og fred. I Seoul stod Syd- og Nordkorea fredeligt ved siden af hinanden. Palæstina er med i rundkredsen på lige fod med de andre.

Det er på forskellig måde lykkedes kunstnerne at fange publikums interesse for bjørnene: det stifter også bekendtskab med små stater, som normalt ikke får offentlig opmærksomhed. Formålet med projektet er mere end bevidsthedsudvidelse. Ifølge projektets initiativtagere, Eva og Klaus Herlitz, skal ideen om fredelig sameksistens også følges af aktiv understøttelse, og derfor har aktionen fokus på hjælp til fattige børn. Auktioner over bjørnene o.a. i hele verden har allerede indbragt 2,5 millioner Euro til UNICEF og lokale børnehjælpeorganisationer. Skuespilleren og UNICEF-ambassadøren Jackie Chan ledsager og understøtter også de verdensomspændende aktiviteter.

Der er planlagt yderligere udstillinger på verdensplan, bl.a. i Kapstaden, København, London og Zürich.

Referencer

Eksterne henvisninger 

 United Buddy Bears
 The Golden Buddy Bears
 Jackie Chan og United Buddy Bears

Buddy Bears, United
Kultur i Berlin
Fiktive bjørne
Moderne kunst
Juliane Marie Jessen

Juliane Marie Jessen (født 11. februar 1760 i København, død 6. oktober 1832 på Frederiksberg) var en dansk forfatter, søster til Carl Wilhelm Jessen.

Hun var datter af etatsråd Nicolai Jacob Jessen og Marie Christine Jacobi.

Fra 1787 var hun lektrice (oplæserske) hos enkedronning Juliane Marie, en stilling hun måtte opgive efter tre år på grund af en sygdom, der lænkede hende til sengen i år. Hun oversatte og udgav i 1800 Johann Gottwert Müllers Selim den lykkelige.

I 1815 kom lystspillet Ei blot til Lyst og satiren Hinketudse. I 1817 stillede hun sig på Jens Baggesens side i dennes fejde med Adam Oehlenschläger. I 1819 udsendte hun Smaae Mark-Violer plantede i Danmarks Digterhauge.

Også i 1819 vandt hun en konkurrence udskrevet af Selskabet til de skønne Videnskabers Fremme om en dansk nationalsang med digtet Dannemark! Dannemark! – hellige Lyd som C.E.F. Weyse satte musik til. Hendes sang slog dog ikke an. I forbindelse med konkurrencen skrev Adam Oehlenschläger Der er et yndigt land.

Juliane Jessen boede i Smallegade, hvor hun omgikkes flere af tidens kendte kunstnere. Hun tog flere plejedøtre til sig og opdrog dem omhyggeligt og hun blev ved sin død omtalt som et ædelt og kærligt menneske.

Hun er begravet på Sankt Petri Kirkegård. Der findes et portrætmaleri fra ca. 1830 af Constantin Hansen (Statens Museum for Kunst). Desuden silhouet af C. Limprecht fra ca. 1781.

Kilder 
 
 

 Juliane Marie Jessen på Dansk Forfatterleksikon
 Juliane Marie Jessen på Dansk Kvindebiografisk leksikon

Eksterne henvisninger 

Dramatikere fra Danmark
Sangskrivere fra Danmark
Danskere i 1700-tallet
Danskere i 1800-tallet
Personer fra København
Juliane Marie
Dansksprogede forfattere fra Danmark
Kvindelige forfattere i det 19. århundrede
Ønske

Et ønske er et håb eller et begær. I fiktion kan ønsker bruges som vigtige dele i et plot. I eventyr og folklore kan det at "have et ønske", "få et ønske til at gå i opfyldelse" eller at "få et ønske" være en del af temaet. Dette ses bl.a. i fortællingen om Aladdin i Tusind og en Nat.

I forbindelse med livsbegivenheder som fødselsdag, vielse eller konfirmation samt til jul er det i den vestlige verden også normalt at have ønsker til gaver, som kan nedfældes på en ønskeliste.

Fremtid
Følelser
Mathilde af Belgien

Mathilde, Belgiernes Dronning (Mathilde Marie Christine Ghislaine; født den 20. januar 1973 i Ukkel i Belgien som Jonkvrouw Mathilde d'Udekem d'Acoz) er dronning af Belgien siden 21. juli 2013 som hustru til kong Philippe af Belgien.

Mathilde er datter af Patrick Henri d'Udekem d'Acoz og Anna Maria Komorowska. I 1999 blev hun gift med den belgiske tronfølger Philippe, søn af kong Albert 2. af Belgien. Hun blev dronning af Belgien i 2013, da kong Albert 2. abdicerede, og hendes mand besteg tronen. Hun er den første belgisk-fødte dronning af Belgien.

Dronning Mathilde og kong Philippe har fire børn, hvoraf den ældste Prinsesse Elisabeth er tronarving.

Baggrund 
Mathilde blev født den 20. januar 1973 i Uccle/Ukkel ved Bruxelles i Belgien som datter af sygeplejerske og polsk grevinde, Anna Maria Komorowska, og pensioneret dommer og æresgeneral i det belgiske luftvåben, Patrick Henri d'Udekem d'Acoz. 

Hun er uddannet som talepædagog i 1994 og som psykolog ved Université catholique de Louvain i 2002. Mens hun læste psykologi, mødte hun kronprins Philippe af Belgien til tennis. Det lykkedes dem at holde forbindelsen så godt skjult for offentligheden i tre år, at forlovelsen i 1999 kom som en overraskelse, og der blev talt om et arrangeret ægteskab. De blev gift den 4. december 1999 i Bruxelles.

Mathilde taler flydende engelsk, fransk, italiensk og flamsk.
Mathilde er gudmor til to prinsesser: Alexia af Nederlandene og Isabella af Danmark.

Børn 
Parret har fire børn:

 Élisabeth Thérèse Marie Hélène, født 25. oktober 2001 
 Gabriel Baudouin Charles Marie, født 20. august 2003 
 Emmanuel Leopold Guillaume François Marie, født 4. oktober 2005 
 Éléonore Fabiola Victoria Anne Marie, født 16. april 2008

Titel, prædikater og æresbevisninger

Titler og prædikater
20. januar 1973 — 4. december 1999: Jonkvrouw Mathilde d'Udekem d'Acoz
4. december 1999 – 21. juli 2013: Hendes Kongelige Højhed Mathilde, Hertuginde af Brabant, Prinsesse af Belgien
21. juli 2013 — nu: Hendes Majestæt Mathilde, Belgiernes Dronning

Æresbevisninger

Udenlandske dekorationer 
 : Ridder af Elefantordenen (R.E.)  (2017)
 : Storkors af Sankt Olavs Orden (No.St.O.1)  (2003)

Referencer

Eksterne henvisninger 

Dronning Mathilde på Det Belgiske Kongehus' officielle hjemmeside 

Dronninger af Belgien
Adel fra Polen
Adel fra Belgien
Storkors af Sankt Olavs Orden
Macon (Georgia)

Macon er en amerikansk by og administrativt centrum for det amerikanske county Bibb County, i staten Georgia. Macon har  indbyggere.

Referencer

Eksterne henvisninger 

 Macons hjemmeside (engelsk)

Byer i Georgia
Crookston (Minnesota)

Crookston er en amerikansk by og administrativt centrum for det amerikanske county Polk County, i staten Minnesota. I 2000 havde byen et indbyggertal på .

Ekstern henvisning
Crookstons hjemmeside (engelsk)

Byer i Minnesota